*Likumprojekts*

**Grozījumi Streiku likumā**

 Izdarīt Streiku likumā (Latvijas Republikas Saeimas un Ministru Kabineta Ziņotājs, 1998, 11.nr.; 2002, 21.nr.; Latvijas Vēstnesis 2005, 191.nr.) šādus grozījumus:

1. Izslēgt 19. panta trešās daļas 4.punktu.
2. Izteikt VIII nodaļu šādā redakcijā:

**“VIII nodaļa**

**Administratīvā atbildība streikošanas tiesību jomā un kompetence sodu piemērošanā**

**34. pants.** Par darbinieka, kas nepiedalās streikā, piespiešanu uzņemties streikojošo darbinieku darbu, kā arī par darbinieku pieņemšanu darbā streikojošo darbinieku vietā, lai novērstu vai apturētu streiku vai kavētu streikojošo darbinieku prasību izpildi, — piemēro naudas sodu darba devējam — fiziskajai personai vai amatpersonai no divdesmit astoņām naudas soda vienībām līdz septiņdesmit naudas soda vienībām, juridiskajai personai vai tiesībspējīgai personālsabiedrībai — no septiņdesmit naudas soda vienībām līdz simt četrdesmit naudas soda vienībām.

**35. pants.** Par aicināšanu uz nelikumīgu streiku, kuras rezultātā streiks notiek, — piemēro naudas sodu darbiniekiem vai arodbiedrības pilnvarotai amatpersonai no divdesmit astoņām naudas soda vienībām līdz septiņdesmit naudas soda vienībām.

**36. pants.** Par nelikumīga streika turpināšanu — piemēro naudas sodu arodbiedrības pilnvarotai amatpersonai no divdesmit astoņām naudas soda vienībām līdz septiņdesmit naudas soda vienībām.

**37. pants.** Administratīvo pārkāpumu procesu par šā likuma 34. pantā, 35.pantā un 36.pantā paredzētajiem pārkāpumiem veic Valsts darba inspekcija.”

Likums stājas spēkā vienlaicīgi ar Administratīvo pārkāpumu procesa likumu.

Labklājības ministrs J.Reirs

Iesniedzējs:

Labklājības ministrijas

Valsts sekretārs I.Alliks

07.03.2017. 10:23

212

I.Vjakse, 67021570

Ineta.Vjakse@lm.gov.lv